音名

一個係指音階上面某一個音嘅名，又或者可以理解做感知上同音嘅所有音高嘅名；而當中每對相鄰嘅音都係相距一個八度咁遠，喺廿一世紀初主要係用英文字母 A 至 G 來做音名，而每一對相鄰而且同音名嘅音符之間嘅距離係一個八度咁遠，基本音名可以再加升號或者降號等等嘅變音符號，構成另一個音名。

舉個例說明，中 C係最出名嘅音高之一，亦係啲人學鋼琴嗰陣通常第一吓會彈嘅聲，標準頻率係 261.626 Hz 左右；佢對上高啲音嗰個 C 音係所謂嘅高 C，C4 同 C5 音名上相同，係兩個相鄰嘅 C 音，之間相距一個八度，即係話 C5 喺頻率上係 C4 嘅兩倍。

喺西洋音樂度，每個音嘅高低係一定有，而且有一個名畀佢。亦都有用圖來表示音高。

特定音高
音樂人講音名，要指明其實係邊個音高嗰陣，可以有幾種方法表達，例如：
｢中 C｣⸺喺英文傳統上係咁叫；
｢A440｣⸺喺某啲情況下，有需要直接寫埋個頻率係幾多赫；
｢C4｣⸺寫音名，然後掕住代表第幾個八度嘅數字，爾個係電子音樂嘅做法，唔好處係第幾個八度其實有兩種數法。
另外亦都有其他可能，例如：
｢c′｣⸺亥姆霍茲音高記法似乎已經冇人用，其實唔係，因為 LilyPond 嘅寫法基本上就係爾種寫法嘅變種，喺 LilyPond 嘅絕對模式亦都係寫c'

升同降半音
喺十二平均律，譬如 C# 同 D♭ 會係同一個音，只係唔同名，但係喺歷史上並唔係必然。喺發明平均律之前，C# 同 D♭ 係兩個唔同頻率嘅音。

音高

攷

音樂理論